google/wiki40b huggingface dataset:
Guatemala by

Guatemala by (spansk: Ciudad de Guatemala; egentlig La Nueva Guatemala de la Asunción; lokalt kjent som Guatemala eller Guate) er hovedstaden i Guatemala. Med sine anslagsvis 4,1 millioner innbyggere er Guatemala by Guatemalas og Mellom-Amerikas største by.

Universiteter

Byen har 10 universiteter, Universidad Mariano Gálvez, Universidad Panamericana, Universidad Mesoamericana, Universidad Rafael Landivar, Universidad Francisco Marroquin, Universidad del Valle, Universidad del Istmo, Universidad Galileo, Universidad Rural og Universidad de San Carlos, det eneste statlige og det tredje eldste i Amerika.

Sport

Guatemala by har mange idrettsanlegg og idrettsklubber. Fotball er den mest populære idretten, med Comunicaciones, CSD Municipal og Aurora FC som de største klubbene. Estadio Mateo Flores som ligger i sone 5 i byen, er landets største stadion, foran Estadio Cementos Progreso og Estadio del Ejército. En viktig flerbrukshall i byen er Domo Polideportivo de la CDAG.
Selena (album)

Selena er et musikkalbum med Ketil Bjørnstad, utgitt i 1977.
Malaysias Grand Prix 2008

Rapport

Ferrari kom sterkt tilbake etter fiaskoen i Australia, og regjerende verdensmester Kimi Räikkönen var så godt som utruet gjennom hele løpet. Riktignok ledet teamkollega Felipe Massa den første delen av løpet, men etter at begge de røde bilene hadde vært inne til bensinfylling og dekkskift første gang ledet finnen.
Robert Kubica satte karrierens beste plassering med andreplass mens Heikki Kovalainen var den beste av McLaren-førerne med tredjeplass. Jarno Trulli viste at Toyota har noe på gang og holdt Lewis Hamilton bak seg gjennom de siste rundene slik at de endte på fjerde- og femteplass. Hamilton hadde problemer på sitt første stopp og tapte nesten ti sekunder da teamet ikke fikk løsnet høyre fremhjul – han ble derfor liggende bak flere antatt svakere biler og tapte trolig enda mer tid på dette.
Felipe Massa lå lenge an til å sikre dobbelt Ferrari, men det som så ut som en førerfeil gjorde at han spant baklengs ut av banen og ble sittende fast i grusfella.
Det tekniske beregningsutvalget for inntektsoppgjørene

Det tekniske beregningsutvalg for inntektsoppgjørene (TBU), tidligere omtalt som Aukrust-utvalget, er et statlig utvalg som beregner pris-, lønnsnivå og lønnsvekst i forskjellige bransjer i Norge. Hensikten er at partene i lønnsoppgjør skal benytte samme tallgrunnlag i forhandlinene. Utvalget utgir årlig rapporter om lønnsstatistikk i Norge. Utvalget skal i tilknytning til inntektsoppgjørene legge fram det best mulige tallmessige bakgrunnsmateriale og presentere det i en slik form at uenighet partene i mellom om økonomiske forhold så vidt mulig kan unngås. Utvalget ledes av Ådne Cappelen og har 14 medlemmer fra arbeidsgiver- og arbeidstakerorganisasjoner, Arbeidsdepartementet og Statistisk sentralbyrå. Cappelen etterfulgte Øystein Olsen som leder i desember 2010.
Utvalget ble oppnevnt første gang i 1967 av Odd Aukrust, og han ledet dette til 1984. Aukrust utviklet økonomiske modeller basert på arbeidsmarkedsstatistikk som kunne beregne hvor stor lønnsveksten kunne være uten at det svekket eksportnæringenes konkurranseevne. «Aukrust analyserte historiske data om løns- og prisdanning, forma gjennom dei institusjonelle ordningane som prega norske inntektsoppgjer, og fann ein underliggjande hovudkurs for løns- og prisvekst som over tid skapte det han meinte var relativt rasjonelle avvegingar mellom rettferdig fordeling og konkurranseevne, ei slags tariffsystemet si usynlege hand.»
Zuid-Beveland

Geografi

Zuid-Beveland er en i hovedsak landlig øy som ligger mellom tre regioner som er mer urbane (Randstad,  Brabants byer og Flanderns rute). Zuid-Beveland ligger sør for Oosterschelde, nord for Westerschelde og deles nord-sør av to kanaler, i øst Schelde-Rijn-kanalen (som knytter havnen i Antwerpen, Belgia til elven Rijn ) og i vest kanalen gjennom Zuid-Beveland. Sistnevnte kanal går tvers over øyen, fra Hansweert til Yerseke. Med hensyn til andre provinser og øyer, grenser den i sørvest mot Walcheren, i nord mot Noord-Beveland og i øst mot den Noord-Brabantske kommunen Woensdrecht.

3. og 4. århundre

Den største delen av Zeland ble oversvømmet, og Zuid-Beveland var praktisk talt ubebodd.

Middelalderen

Innpolderingen (no. tørrlegging av land) av Zeeland begynte for alvor fra det 11. århundre, noe som gjorde at oversvømmelser ikke gjorde like mye skade som tidligere. Jordsmonnet i Zeeland består hovedsakelig av fruktbar leirjord, en stor fordel for jordbruk. Den gode jorden er en av grunnene til at befolkningen langsomt men sikkert blir mer velstående. I det 13. århundre  begynner byer og tettsteder å vokse frem. De vanligste næringene er jordbruk og fiske.

16. og 17. århundre

Mange krigshandlinger fant sted her under åttiårskrigen, videre var det flere oversvømmelser. Et eksempel er allerheiligenvloed 1. november 1570.

Den annen verdenskrig

16. mai 1940 fant harde kamper mellom tyske og franske motoriserte enheter sted ved Kapelle, de franske troppene hadde kommet Nederland til unnsetning da tyskerne angrep. 17. mai 1940 ble 65 franske soldater begravet her av Kapelles innbyggere.
Etter den andre verdenskrig ble alle franske døde flyttet hit og begravet (på nytt). 16. mai 1950 ble kirkegården offisielt tatt i bruk. Totalt er 217 franske soldater begravet her, sammen med 20 marokkanske soldater som døde mens de tjenestegjorde i den franske hæren og en belgisk soldat.

Watersnood

Natten mellom 31. januar og 1. februar 1953 ble Zeeland rammet av den største oversvømmelsen på flere hundre år (watersnood). En stor del av øyen, og da i hovedsak byen Goes, ble mindre hardt truffet takket være at de lå høyere enn mange andre områder. Etter dette ble Deltaprosjektet (ned. Deltawerken) planlagt og startet i 1960. Slik vil man forhindre at provinsen på ny settes under vann. Via dette prosjektet fikk Zeelands veinett flere ferge-frie tilknytninger til resten av Nederland.

Infrastruktur

Zuid-Bevelands viktigste veiforbindelse er riksvei A58, som forbinder Eindhoven og Vlissingen med hverandre. Oesterdemningen forbinder øyen med Tholen. Videre er jernbanelinjen Zeeuwse linje mellom Bergen op Zoom og Vlissingen, med en godslinje fra Goes til Sloe en viktig forbindelse med resten av Nederland. Sloe er forøvrig Zeelands mest industrialiserte område.
Fergen som tidligere transporterte kjøretøyer og personer mellom Breskens og Vlissingen transporterer etter at  Westerscheldetunnelen ble åpnet fotgjengere og (motor)syklister. 
Westerschelde brukes av større skip som seilingsrute til Antwerpen, men på grunn av alle sandbankene er det her vanlig at skipene bruker los.
Huicheng (Huizhou)

Huicheng (kinesisk: 惠城区, pinyin: Huìchéng Qū) er et bydistrikt i byprefekturet Huizhou i provinsen Guangdong i Folkerepublikken Kina. Det har et areal på 1 410 km² og teller ca. 690 000 innbyggere (2003). Huicheng er Huizhous administrative sentrum.
Royal Montreal Golf Club

Royal Montreal Golf Club er en canadisk golfklubb. Den ble grunnlagt 4. november 1873 og er dermed den eldste golfklubben i Nord-Amerika. I 1884 fikk den tillatelse av dronning Victoria til å bruke tittelen Royal, kongelig.
Klubbens første bane var en ni-hullsbane på Fletcher's Field, et område i Mount Royal Park i utkanten av Montréal. I 1896 flyttet klubben til Dixie i Dorval, der den ble værende inntil urbaniseringen igjen tvang den til å flytte. Klubben flyttet til Île Bizard i 1959, hvor det ble bygget 45 hull: mesterskapsbanen Blue Course på 18 hull, Red Course på 18 hull og Dixie Course på 9 hull. Blue Course rangeres regelmessig som en av verdens 100 beste golfbaner.
Corregimiento

Corregimientos i dag

Corregimientos fins i dag i Colombia og Panama.

Colombia

I Colombia er corregimientos de underinndelinger av kommuner i ikke-urbane områder. Byområdene er på sin side delt inn i såkalte comunas. Det vil si at en kommune kan bestå av både comunas (bydeler) og corregimientos.

Panama

I Panama er et corregimiento en underinndeling av et distrikt.
Anne Kari Lande Hasle

Biografi

Hasle ønsket opprinnelig å utdanne seg til psykolog, men valgte å heller ta sosionomutdanningen fra Norges kommunal- og sosialhøgskole som hun fullførte i 1970. Etter utdanningen var hun med på å bygge opp Uteseksjonen i Oslo, før hun i 1971 begynte å jobbe i Helsedirektoratet under Karl Evangs ledelse. Erfaringene fra Helsedirektoratet og uteseksjonen var med på å gjøre henne til regjeringens spesialrådgiver i narkotikaspørsmål fra 1982 til 1983. Deretter var hun ekspedisjonssjef i Arbeids- og administrasjonsdepartementet, en stilling hun hadde frem til 1990. Mens hun var ekspedisjonssjef i  1987 til 1989 var hun medlem av Hermansen-utvalget som foreslo opprettelse av den nye selskapsformen statsforetak som helseforetakene senere ble organisert innen. Anne Kari Lande Hasle er tidligere nestleder i Norsk Kvinnesaksforening (på 1980-tallet). Fra 1992 til 1994 var hun medlem av forhandlingsdelegasjonen for medlemskapsforhandlinger med EU. 
Fra 1996 til 1999 var hun direktør for Norsk institutt for forskning om oppvekst, velferd og aldring. I mai 1999 ble hun av Kjell Magne Bondeviks første regjering utvevnt til øverste administrative leder for helsevesenet i Norge, da hun ble departementsråd for Sosial- og helsedepartementet. Hun var da den andre kvinne noensinne (etter Karin Bruzelius) som hadde stilling som departementsråd. Hun har vært sentral i utarbeidelse og gjennomføringen av reformene i helsevesenet siste tiår. Under Bjarne Håkon Hanssens statsrådtid var hun medlem av ekspertgruppen for samhandlingsreformen. 
Hun var styreleder for hunderårsjubileumsmarkeringen Norge 2005. I 2013-2014 ledet Anne Kari Lande Hasle Tolkeutvalget som la frem sin NOU 24. september 2014. I denne foreslås en lovfesting av offentlige tjenestemenn og fagpersoners plikt til å bruke kvalifisert tolk i kontakt med personer som de ikke har et felles språk med. NOUen er videre svært kritisk til praksisen med ukritisk bruk av private formidlingsbyråer, og utvalget fastslår at "ansvaret kan ikke anbudsutsettes".
Giric av Skottland

Bakgrunn

Kildene for etterfølgelsen av hva som senere ble kongeriket Alba er magre og forvirrende grunnet angrepene fra vikinger i tiden 875-876. Etterkommerne av Cináed mac Ailpín (Kenneth MacAlpin) i den mannlige slektslinjen mistet tronen mellom 878 og 889. To navn for mulige konger i denne perioden er Eochaid og Giric. Sistnevnte er meget uklar; det er mulig at han kun var Eochaids forstander.
Melrose-krønikene og en del versjoner av Krønike om kongene av Alba sier at Giric døde ved Dundurn i Strathearn.

«Han skal herske over Alba som en herre»

A.A.M. Duncan argumenterer at tilknytningen Giric og Eochaid som samkonger er falsk, isteden var Giric alene en konge av pikterne, som han krevde som sønn av en datter av Kenneth MacAlpin. At det ble rapportert at han var Eochaids verge (alumpnus) er en feillesning av onkel (auunculus). A.P. Smyth har fremmet forslaget at Giric var en nevø av Kenneth MacAlpin, sønn av hans bror Donald MacAlpin (Domnall mac Ailpín), noe som synes å hvile på hva som antagelig er en skriverfeil. Oppslaget støtter også en ellers ukjent Causantín, sønn av Domnaill (eller av Dúngail), var konge. Til sist har Benjamin Hudson foreslått at Giric, framfor å ha vært medlem av slekten Cenél nGabráin til Kenneth MacAlpin, var han isteden et medlem av den nordlige slekten i Moray som nedstammet fra Cenél Loairn, og aksepterer eksistensen av Girics bror Causantín.
Sanntidsstrategispill

Sanntidsstrategispill (fra engelsk Real-time strategy, forkortet RTS) er en videospillsjanger. Det er et strategispill som, i motsetning til turbaserte strategispill, fungerer i sanntid. Det betyr at alle spillere kan foreta sine trekk samtidig uten å vente på tur.
Det første spillet i denne kategorien var Dune II. Sjangeren er blitt spesielt populær gjennom titler som Age of Empires, Command & Conquer, Red Alert, Warcraft, StarCraft og Sudden Strike.

Oppbygning

Innenfor sanntidsstrategispill er økonomisk anvendelse av tiden et krav. Om man lar tiden gå kan fiendens styrker nå å mobilisere (om det er et krigsspill) eller markedsforholdet endres (om det er et økonomispill). Motstykket er et tur-basert strategispill (som Heroes of Might and Magic), hvor spillet står stille og venter på at hver spiller har tur og gjør noe. Typisk bygger et sanntidsstrategispill på oppbyggelse av en base, innsamling av ressurser, opptrening og etablering av en hær og bekjempelse av fiendens styrker.
Det finnes en rekke sanntidsstrategispill hvor målet ikke er å bygge baser og samle inn ressurser, men hvor man får tildelt noen enheter, og hvis de drepes kan man ikke erstatte dem med unntak av forsterkninger som man ikke kontrollerer selv. Gjennom dette blir spilleren nødt til å være mer forsiktig ved å for eksempel å bruke taktikk for å vinne slaget eller å fullføre oppdraget.
Maurice Malpas

Klubbkarriere

Malpas begynte sin fotballkarriere med ungdomsfotball hos Leven Royals, før han i 1979 signerte på en kontrakt med Dundee United FC. Han fikk sin førstelagsdebut i november 1981, men på grunn av studier (B.Sc. i Elektroteknikk) ble han ikke fast etablert på førstelaget før i 1983. Han etablerte seg fast på venstrebacken, og ble sett på som en av Skottlands beste i denne posisjonen da han ble tatt ut i tre strake mesterskap for landslaget. Han var med på å vinne Skotsk Premier League i 1982/1983-sesongen, som ble hans eneste seriemesterskap. Han var også med på å spille seg frem til finalen under UEFA-cupen 1986/87, som Dundee tapte til fordel for IFK Göteborg.
I 1991 ble han spillende trener for klubben, samtidig som han ble tildelt SFWA Footballer of the Year. Han var også med på å vinne Scottish Cup på sitt fjerde forsøk 1993/1994-sesongen, hvor Dundee endte opp som sølvvinner i 1984/1985, 1986/1987, 1987/1988 og 1990/1991-sesongen. Frem til han la opp som aktiv spiller i 2000 fikk han 617 seriekamper for Dundee United, noe som er klubbrekord. Etter at Malpas la opp som spiller ble han trener på heltid før han forlot klubben i januar 2003.

Internasjonal karriere

Malpas fikk sin landslagsdebut for det skotske herrelandslaget i 1984. Han ble deretter tatt ut i landslagstroppen til VM i fotball 1986 i Mexico av landslagstrener Alex Ferguson, hvor han spilte i to gruppespillkamper mot henholdsvis Danmark (0–1) og Vest-Tyskland (1–2). Han ble også tatt ut i troppen til det påfølgende verdensmesterskapet i Italia av landslagstrener Andy Roxburgh, hvor han spilte alle de tre gruppespillkampene mot Costa Rica (0–1), Sverige (2–1) og Brasil (0–1).
Malpas ble den 3. juni 1992 tildelt sin 50 landskamp mot Norge (0–0), og fikk tildelt kapteinsbindet i den forbindelse. Han ble deretter tatt ut i troppen til EM i fotball 1992 i Sverige, hvor Skottland og Malpas møtte Nederland (0–1) og Tyskland (0–2) i gruppespillet. Han var derimot ubenyttet reserve i kampen mot SUS, som Skottland vant 3–0.

Trenerkarriere

Vinteren 2003 ble han assisterende manager for Terry Butcher i Motherwell FC, men i mai 2006 rykket han opp og tok over rollen som manager etter at Butcher forlot klubben til fordel for Sydney FC. Malpas forlot vervet i juni 2007 da han såvidt berget Motherwell fra å rykke ned. I august samme år ble han midlertidig manager for Skottland U-21, men ble senere på høsten erstattet av Billy Stark på permanent basis.
I januar 2008 ble Malpas ansatt som manager hos engelske Swindon Town FC, hvor han tok over etter hans tidligere lagkamerat Paul Sturrock. Malpas gikk gjennom en lang rekke med moderate resultater og tap i både FA-cupen og Johnstone's Paint Trophy, noe som bidro til at han ble sparket i november 2008.
Graphium macareus

Utseende

Kroppen har et ytre skjelett (hudplater) som holder de bløte indre organer på plass. Det ytre hudskjelettet er bygd opp for det meste av kitin.  Bakkroppens indre organer består av fordøyelsesorganer, forplantningsorganer og åndedrett. Åndedrettet hos sommerfugler foregår ikke ved lunger, men ved at luft hentes inn og ut av kroppen gjennom små hull i hudskjelettet (spirakler).  I kroppen er det et svært finmasket system av trakéer som leder oksygenet til kroppens vitale deler. En blodvæske som sirkulerer i kroppen, pumpes rundt av et avlangt rørformet hjerte.  
Brystpartiet består for det meste av vingenes muskulatur. Sanseorganer, for syn, smak og lukt er stort sett plassert i hodet. Nervesystemet består av en bukmarg med to nervestrenger og én nerveknute (ganglion) i hvert kroppssegment. Den første nerveknuten, som ligger foran munnåpningen, er spesielt stor og omtales som hjerne.
Larvens hode består av en hard hodekapsel med noen punktøyne. Under øynene er det noen små antenner larven bruker til å finne riktig føde. Larvens bakkropp består nesten bare av fordøyelsessystemet. Dette er ganske kort og mye av maten larven spiser passerer før all næringen er tatt opp. Avføringen kommer ut som små kuler helt bakerst på kroppen.  Larvene ånder gjennom åpninger i hudskjelettet (spirakler), langs kroppens sider.

Levevis

Parringen skjer ved sammenkobling mellom de to kjønnene. 
Larven er radikalt forskjellige fra de voksne, både i levevis og i kroppsbygning.  Larven lever som plantespiser. 
Graphium macareus tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Mellom larvestadiet og det voksne stadiet er et puppestadium,  en hvileperiode, der sommerfuglens indre og ytre organer endres. Larvens bøyelige og myke kropp omdannes til en puppe med et hardt skall. Når skallet er hardt begynner omdanningen fra larve til den voksne (imago) sommerfuglen. De indre organer brytes i varierende grad ned til en cellemasse.  En omorganisering skjer og dyret bygges opp igjen.  Puppeperioden varierer etter temperaturen.
Christina Hammer

Karriere

12. september 2009 fikk Hammer sin proffdebut mot tyske Melisa Koktar. 23. oktober 2010 slo hun WBO-verdensmester Teresa Perozzi fra Bermuda i den tyske byen Riesa. Etter å ha sikret seg WBO-tittelen, vant Hammer WBF-tittelen 18. februar 2011 etter å ha slått ungarske Diana Kiss i Ljubljana. Hammer forsvarte 27. mai 2011 både WBO- og WBF-tittelen mot svenske Maria Lindberg over 10 runder.
26. juni 2014 ble hun tilkjent seieren i kampen mot franske Anne Sophie Mathis, etter at Mathis ble diskvalifisert for angivelig å ha slått Hammer i bakhodet. Både Cecilia Brækhus og Viasat-ekspert Thomas Hansvoll kommenterte at Mathis burde blitt tilkjent seieren, ettersom slaget var lovlig mot tinningen.
Norgesmesterskapet i boksing 2000

Norgesmesterskapet i boksing 2000 ble arrangert 5.-6. februar i Gran (kvinner) og 7.-9. april i Bergen (menn).
Kongepokalen ble vunnet av Reidar Walstad. Forbundspokalene ble vunnet av Henriette Birkeland og Williams Imoro. Beste klubb ble Oslo BK.
Liberstad

Liberstad skal bli Norges første fristående privatdrevne by. Området ligger på Tjelland i Marnardal kommune i indre Vest-Agder. Tidligere var området en gård; Tjelland gård som er på 1500 mål totalt, og består hovedsakelig av skog, men er tatt over av grunnleggerne Sondre Bjellås og John Holmesland sommeren 2017.
I april 2018 hadde 108 mennesker fra 28 land kjøpt tomt ifølge grunnleggerne. Det skal være blant annet 44 kjøpere fra Norge og flere fra Storbritannia, Sverige, Danmark og Brasil. Planen er å utvikle en frittstående, privatdrevet by, hvor alle tjenester skal være privatdrevet og eiendom skal være privateiet.
Pu'an

Samferdsel

Kinas riksvei 320 går gjennom området. Den begynner i Shanghai og løper sørvestover til grensen mellom provinsen Yunnan og Burma. Underveis er den innom blant annet Hangzhou, Nanchang, Guiyang, Kunming og Dali.
Succiniplatycerus

Utbredelse

Arten er kjent fra Baltisk rav fra Polen. Dette stammer fra Eocen-tiden og er mellom 37-34 millioner år gammelt.
Arne Hanssen

Gullperioden i Glimt

Bodø/Glimt hadde sin første storhetstid på 1970-tallet. Sammen med spillere som Harald Johan «Dutte» Berg og Terje Mørkved var Hanssen med å skape et vinnerlag. Hanssen var med da Glimt vant sin første cupfinale i 1975 mot Vard hvor han scoret ett av de to målene.
Arne Hanssen spilte to perioder for Glimt. Den første perioden var da han slo gjennom på 1960-tallet. Han hadde stor suksess, men nordnorske lag hadde ikke anledning til å rykke opp i toppdivisjonen før 1970-tallet. Hanssen valgte derfor å takke ja til en overgang til Rosenborg. I Trondheim ble han toppscorer i 1972. 
Hanssen returnerte til moderklubben Bodø/Glimt omtrent samtidig som Terje Mørkved og Harald Berg vendte tilbake til hjembyen. Sammen dannet de mye av den kreative kraften som gjorde Bodø/Glimt til en toppklubb i Norge på 1970-tallet.
Hanssen har trolig scoret over 600 mål for Bodø/Glimt, noe som også er klubberkord.
Olav Brænden

Utdanning og tidlig yrkesliv

Olav Brænden tok examen artium i 1938 og begynte deretter å studere farmasi ved Universitetet i Oslo. Han tok apotekereksamen i 1942 og arbeidet fra 1943 på apoteket Bien i Hønefoss. I 1944 ble han arrestert for illegalt arbeid og ført til Grini, hvor han ble dømt til døden. Henrettelsen ble imidlertid utsatt, så han ble sittende på Grini til krigen sluttet.
I 1947 dro Brænden til University of Minnesota i Minneapolis, hvor han tok Ph.D.-graden i 1950. Han  ble så ansatt hos Weiders Farmasøytiske A/S. Her fikk han interesse for narkotiske stoffer, og  i 1951 reiste han tilbake til USA og arbeidet med narkotikaspørsmål ved National Institute of Health i Bethesda til 1953. Deretter var han «Social Affairs Officer» ved FNs hovedkvarter i New York i to år.

Til Genève

I 1955 ble Brænden bedt om å lede oppbyggingen av FNs nye sentrallaboratorium for narkotikaundersøkelser og narkotikakontroll i Genève. Han hadde først et studieopphold ved Université de Sorbonne i Paris og ved «Institut de la Médecine Tropicale» i Bondy. Siden var han direktør for FNs laboratorium og bygget det opp til et moderne senter for forskning og opplæring i kampen mot narkotikasmugling. I denne tiden var han også leder for FNs forskningsprogram om narkotika. Han samarbeidet også mye med norske myndigheter om narkotikaspørsmål. I løpet av tiden i Genève samlet han 70 000 vitenskapelige artikler om narkotikiske stoffer. Disse gav han til laboratoriet da han sluttet. Han var svært opptatt av å utvikle teknikk for å kunne spore hvor narkotiske stoffer kom fra.

Brændens nesedråper

Da Olav Brænden i 1979 ble pensjonist, begynte han å arbeide med spørsmålet om å hindre forkjølelse. Han medvirket sterkt til at hans gamle arbeidsgiver Weiders Farmasøytiske i 1987 lanserte Brændens nesedråper.

Heder

Olav Brænden ble i 1980 utnevnt til ridder av 1. klasse av St. Olavs Orden. Fra 1983 var han medlem av Det Norske Videnskaps-Akademi.
Norgesmesterskapet i orientering 1959

Norgesmesterskapet i orientering 1959 bestod av flere arrangementer som i 1959 kåret norgesmestere i orientering.
Hovedmesterskapet ble arrangert i Ørje 20. september. Kongepokalen ble vunnet av Magne Lystad.
Solina vannkraftverk

Solina vannkraftverk er et vannkraftverk i Polen. Den er anlagt i Bieszczady. Byggingen av kraftverket og demningene var ferdig i 1968. Kraftverket ble også utvidet med ferdigstillelse i 2003. Installert vannkrafteffekt er 200 MW. Dette er et såkalt pumpekraftverk med et øvre og et nedre vannmagasin.
Det kinesiske demokratiparti

Det kinesiske demokratiparti (kinesisk: 中国民主党; pinyin: Zhōngguó Mínzhǔ Dǎng) er et politisk parti grunnlagt 25. juni 1998. Det er ikke anerkjent som parti i Folkerepublikken Kina.
Partiet går inn for en demokratisk kinesisk republikk, for fri markedsøkonomi etter vestlig forbilde, og for menings-, ytrings- og pressefrihet. Partiet er av den formening at den statseiendom som er under det de kaller «statskapitalisme» av stalinistisk eller maoistisk type, egentlig ikke er annet enn partieiendom.
Videre har partiet sosial rettferdighet på sitt program, og likeså mer menneskerettigheter, mindre korrupsjon, mer utdanning, en fredelig løsning på Taiwankonflikten, en omfattende granskning av massakren på Den himmelske freds plass, og løslatelse av partiets fengselsdømte ledere.
Partiet er dessuten vennlig innstilt mot NATO og EU, og avviser en anti-USA-allianse med Russland.